**REPUBLIKA HRVATSKA**

**ŽUPANIJA ZADARSKA**

**OSNOVNA ŠKOLA „Sveti Filip i Jakov“ 23207 Sveti Filip i Jakov, Ulica učiteljice Karmele Pelicarić Marušić 10**

**Klasa**: 602-02/18—03/20

**Ur. broj**: 2198-1-17/1-18-4

Sv. Filip i Jakov, 21. prosinca 2018.

 **-RODITELJIMA**

 **-STARATELJIMA**

PREDMET: **PREDUPIS** (PRIJAVA) djece (obveznika) u **1. razred** osnovne škole

 **ZA ŠKOLSKU GODINU 2019./2020.**

* **o b a v i j e s t**

**Osnovna škola „Sveti Filip i Jakov“**, Sv. Filip i Jakov obavještava roditelje (staratelje) da su OBVEZNI OBAVITI **PREDUPIS** (PRIJAVU) DJECE (OBVEZNIKA) U PRVI (1.) RAZRED OSNOVNE ŠKOLE u vremenu od **28. siječnja do 30. siječnja 2019. godine**.

**Roditelji (skrbnici) obvezni su obaviti predupis svoje djece u prvi razred prema prebivalištu, odnosno prijavljenom boravištu.**

 **Obvezu PREUPISA u prvi razred osnovne škole za školsku godinu 2018./2019. imaju djeca koja do 1. travnja 2019. godine navršavaju šest (6) godina života.**

 Za upis djece koja do 1. travnja 2019. godine **nisu navršila šest (6) godina,** a navršit će do kraja tekuće godine (od 1. travnja do 31. prosinca 2019.), nisu školski obveznici, roditelji (staratelji) mogu, ako to žele, podnijeti **zahtjev za uvrštavanje djeteta u popis školskih obveznika** (Obrazac 6) Uredu državne uprave u Zadarskoj županiji, Službi za društvene djelatnosti, Ispostava Biograd na Moru, Kralja Tvrtka 1, 23210 Biograd na Moru, i to najkasnije **do 31. ožujka 2019**. godine. Uz zahtjev dužni su priložiti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta. Obrazac 6 (odnosno zahtjevi koje podnose roditelji/skrbnici Ispostavi), bit će dostupan na web stranicama Ureda državne uprave u Zadarskoj županiji pod linkom „Obrasci, Služba za društvene djelatnosti, Odjel za obrazovanje, kulturu i sport“.

 Nakon obavljenog predupisa, liječničkog pregleda i utvrđivanja psihofizičkog stanja djeteta (raspored pregleda bit će izvješen na vrtićima i školama) dijete može pristupiti upisu u 1. razred osnovne škole.

 **Upis u 1. razred osnovne škole za školsku godinu 2019./2020. obavit će se u razdoblju od 3. do 7. lipnja 2019. godine u prostorijama Matične Osnovne škole „Sv. Filip i Jakov“.**

**PRIJAVU PREDUPISA MOŽETE OBAVITI NA BROJ TELEFONA:**

**023/388-609** (uz prijavu je potrebno navesti: ime i prezime djeteta, datum i mjesto rođenja, imena roditelja, adresa stanovanja-prebivalište-boravište, školu koju će dijete polaziti – Matična škola Sv. Filip i Jakov, Područne škole Turanj, Sv. Petar, Raštane Donje, Sikovo, broj telefona te OIB)

 Stručna služba Osnovne škole Sveti Filip i Jakov

 Povjerenstvo za upis u 1. prvi razred Osnovne škole